שבר ג'ונס

שבר ג'ונס (באנגלית: Jones fracture) הוא שבר בעצם המסרק החמישית, באזור בין בסיס העצם וחלקה האמצעי. השבר גורם לכאב באזור האמצעי של כף הרגל בצידה החיצוני. ייתכנו גם שטפי דם וקשיים בהליכה. השבר מופיע בדרך כלל באופן פתאומי. 
השבר מתרחש בדרך כלל כאשר כף הרגל בכפיפה כפית ומסובבת פנימה. תנועה זו עלולה להתרחש בעת שינוי כיוון תנועת הרגל בזמן שהעקב רחוק מהקרקע, למשל בריקוד, טניס, או כדורסל.

== אבחון ==
אנטומיה של המטטרסל החמישי
אדם שסובל משבר ג'ונס לא תמיד מודע לקיומו של השבר, ולכן האבחון עלול להיות קשה. האבחון בדרך כלל מבוסס על התסמינים של התופעה, ומאושר על ידי צילומי רנטגן ובדיקה גופנית.

יש להבדיל בין שבר ג'ונס לבין בליטות עצם התפתחותיות שקורות בתקופת ההתבגרות באותו אזור, אפשר להבחין בהבדל על ידי סימנים כמו היעדרות טרשת של קצוות השבר (במקרים חמורים), כמו כן, בשברי ג'ונס ישנה נטייה רוחבית של 90 מעלות בקו השיפוע של כף הרגל מהציר של עצמות המסרק, אך בבליטות עצם הנטייה מקבילה לציר עצם המטטרסל. אבחוני רנטגן כוללים מבט קדמי-אחורי, אלכסוני, רוחבי וצידי על הרגל בעת שהיא כפופה.

=== אבחנה מבדלת ===
שבר ג'ונס מדומה (פסאודו-ג'ונס)
ישנם שברים נוספים שמתרחשים בעצם המסרק החמישית, אך אינם בסיכון כמו שבר ג'ונס. כדי ששבר יחשב לשבר ג'ונס עליו להגיע למפרק שבין עצמות המסרק. אם, לעומת זאת, הוא מגיע למפרק עצמות שורש הרגל והמסרק, אז מדובר בשבר תלישה, שלעיתים גם נקרא שבר ג'ונס מדומה (פסאודו-ג'ונס).

== טיפול ==
=== גבס ===
בדרך כלל, הטיפול הראשוני נעשה באמצעות תחבושת גבס, והימנעות מהליכה ודריכה בעזרת כף הרגל. במקרים בהם השבר לא מתאחה, מומלץ להישאר עם גבס למשך שישה שבועות נוספים. בגלל אספקת דם לקויה באזור זה, לעיתים השבר לא מתאחה בעזרת גבס, ונדרש ניתוח. במקרים של שברי ג'ונס אצל ספורטאים, או במקרים שבהם חתיכות העצם נפרדות לגמרי, נשקלת אופציית הניתוח כבר בשלבים מוקדמים השבר תואר לראשונה בשנת 1902 על ידי אורתופד בשם רוברט ג'ונס, שנפצע וסבל משבר ג'ונס תוך כדי שרקד.

=== ניתוח ===
בשברי ג'ונס אצל ספורטאים, במקרים בהם רוחב השבר עולה על 2 מ"מ או כאשר השבר לא התאחה בטיפול גבס של 12 שבועות, הרופא יכול לשקול ביצוע ניתוח.

==תחזית==
מסיבות שונות, שבר ג'ונס עלול לא להתאחות מכיוון שהדיאפיזה (גוף העצם), האזור שבו מתרחש השבר (אזור II), הוא אזור שאספקת הדם בו מעוטה. בנוסף, ישנם גידים שונים, כמו השריר השוקיתי הקצר, השריר השוקיתי השלישי ושני השרירים המחוברים לעצם שעלולים למשוך את שני צדדי השבר ולמנוע אותו מלהתאחה.

החיבור בין האזורים I ו-III הוא אמנם יחסית חזק, אך הוא מגביל את התנועה בצורה מעוטה. מצד שני, אזור II השני אינו מחובר באופן חזק, וכתוצאה מכך, ישנה הסכמה כללית ששברים באזור זה נחשבים כסוג של אימוביליזציה פנימית.

הבחנה בין אזורים אלה הוא דבר חשוב מבחינה קלינית, וניתן לעשות אותו באופן אנטומי וגם באמצעות קרני רנטגן. לעיתים התערבות כירורגית כרוכה בסיבוכים, ולא תמיד מובילה להחלמת והתאחות השבר. דעות שמרניות, מעדיפות טיפול ללא ניתוח בשברי ג'ונס אצל אנשים שאינם ספורטאים.
<gallery>
File:Jones fracture, healing zones according to Polzer.jpg|שלושה אזורים מתוארים
File:Jones fracture, healing zones according to Polzer 2.jpg|שני אזורים מתוארים
</gallery>

== ראו גם==
* שבר מאמץ
* שבר דחיסה אוסטאופורוטי
*עצמות שורש הרגל

== לקריאה נוספת ==
* ספר Wheeless' Textbook of Orthopaedics שמכיל [http://www.wheelessonline.com/ortho/jones_fracture פרק על שבר ג'ונס].
* 

== קישורים חיצוניים ==

* [http://www.medicalmedia.co.il/publications/ArticleDetails.aspx?artid=6626&sheetid=503 השבר על שם ג‘ונס: שבר בחלקה המקורב של עצם המסרק החמישית בכף הרגל] באתר [http://www.medicalmedia.co.il/ medical media].
* [http://www.sportsmedicine.co.il/שבר-בעצם-המסרק-החמישית/ שבר על שם ג'ונס]' באתר [http://www.sportsmedicine.co.il/ sports medicine].
* 
* [https://www.youtube.com/watch?v=IxBCi1_J8Ac סרטון שמכיל הסבר רופאים על שבר ג'ונס, באתר יוטיוב.]
* [http://www.iw.rowland98.com/krasota-i-zdorove/25225-perelom-plyusnevoy-kosti-stopy-samye-effektivnye-sposoby-diagnostiki-i-lecheniya-travmy.html הדרכים היעילות ביותר לאבחון וטיפול בפציעות של העצם המטטרסלית של כף הרגל].

== הערות שוליים ==

קטגוריה:פציעות קרסול וכף רגל
ג'ונס